ປະທານາທິບໍດີ ໂອບາມາ ເປີດເຜີຍ ງົບປະມານ ປີ 2014
ທ່ານ Obama ກ່າວ​ວ່າ ຂໍ້​ສະ​ເໜີ​ງົບປະມານຂອງ​ທ່ານ ບໍ່​ແມ່ນ​ແຜນ​​ທີ່ຈະ​ຕັດ​ການ​ຂາດ​ດຸນ​ລົງ ​ຕາມ​ທີ່​ທ່ານ​ຄິດ​ໄວ້ ແຕ່ທ່ານຮ້ອງວ່າ ເປັນການປະນີປະນອມ.
ປະທານາທິບໍດີສະຫະລັດ ທ່ານ Barack Obama ເປີດເຜີຍ ໃຫ້ຊາບ ກ່ຽວກັບຮ່າງງົບປະມານ ທີ່ທ່ານໄດ້ສະເໜີ ສຳລັບປີ 2014 ຊຶ່ງເປັນແຜນການທີ່ໄດ້ສ້າງຄວາມບໍ່ພໍໃຈໃຫ້ແກ່ສະມາ ຊິກລັດຖະສະພາຫລາຍໆທ່ານ ຈາກທັງສອງພັກການເມືອງ ຮ່າງງົບປະມານຂອງປະທານາທິບໍດີແມ່ນຮວມທັງການຕັດ ການໃຊ້ຈ່າຍ ໃນໂຄງການຕ່າງໆ ທີ່ບັນດາຜູ້ເຖົ້າພາກັນກາງ ຕໍ່ອາໄສ ລວມມີເງິນສັງຄົມສົງເຄາະ ແລະໂຄງການປະກັນ ສຸຂະພາບຂອງລັດຖະ ບານຫຼືເມດີແຄ ຮ່າງງົບປະມານດັ່ງ ກ່າວ ແມ່ນຈະຮວມທັງການ ຂຶ້ນພາສີພວກຄົນຮັ່ງມີ ຊຶ່ງທັງ ໝົດນີ້ມີຈຸດປະສົງເພື່ອຈະຕັດການ ໃຊ້ຈ່າຍລົງ ແລະເພີ້ມ ລາຍໄດ້ໃຫ້ແກ່ລັດຖະບານ ທ່ານ Obama ກ່າວວ່າ ຂໍ້ສະເໜີງົບປະມານຂອງທ່ານ ບໍ່ແມ່ນແຜນທີ່ຈະຕັດການຂາດດຸນລົງ ຕາມທີ່ທ່ານຄິດໄວ້ ແຕ່ທ່ານຮ້ອງວ່າ ເປັນການປະນີປະນອມ ເພື່ອເຄື່ອນໄຫວໄປໜ້າ ກາຍອັນທີ່ທ່ານຮ້ອງວ່າ ວົງຈອນໄລຍະສັ້ນ ຊຶ່ງເປັນການຕັດສິນໃຈທີ່ໄດ້ຮັບການຂັບດັນຈາກວິກິດການ ສະມາຊິກພັກເດໂມແຄຣັທ ຫົວເສຣີຈໍານວນນຶ່ງ ພາກັນຄັດຄ້ານຕໍ່ການຕັດເງິນສັງຄົມສົງເຄາະ ໃນຂະນະທີ່ສະມາຊິກພັກ ຣີພັບບລິກັນ ຫລາຍຄົນ ຕ້ອງການຢາກໃຫ້ຕັດການໃຊ້ຈ່າຍລົງຕື່ມອີກ ແລະບໍ່ໃຫ້ຂຶ້ນພາສີ ທ່ານ Obama ກ່າວວ່າ ຮ່າງງົບປະມານຂອງທ່ານ ແມ່ນແນໃສ່ການຕັດການຂາດດຸນລົງເກືອບ 2 ພັນຕື້ໂດລາ ພາຍໃນໄລຍະ 10 ຕໍ່ໜ້າ ປະທານາທິບໍດີກ່າວວ່າ ບູລິມະສິດທີ່ສໍາຄັນສຸດຂອງທ່ານ ກໍຄື ໃຫ້ການສະໜັບສະໜຸນຕໍ່ການຈະເລີນເຕີບໂຕຂອງພວກຊົນຊັ້ນກາງ ທ່ານໄດ້ເຕືອນວ່າ ການຕັດງົບປະມານ ລົງຢ່າງຫຼວງ ຫຼາຍທີ່ກຳລັງມີຜົນບັງຄັບໃຊ້ຢູ່ໃນປັດຈຸບັນນີ້ ຈະສ້າງຄວາມເສຍ ຫາຍຕໍ່ເສດຖະກິດ ໂດຍຈະເຮັດໃຫ້ມີການສູນເສຍວຽກເຮັດງານ ທຳຫລາຍພັນວຽກ ໃນແຕ່ປີ